《曲游春 曲亭》
清代·姚燮

堪是藏春馆，想画楼中抱，回径苔细。宛转阑干，称露秋横笛，小红同倚。

侧帽寻诗未。踏半晌、静愔愔地。认夕阳、慢度腰廊，收拾竹云零碎。

莫话传觞上巳。问谁似风流，东晋佳侣。路出花难，尽萦愁袅梦，凸黄凹翠。

幔卷茶香腻。料一面、深凉如水。更隔烟、屐到无人，凤幺稳睡。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。